- આવવા-જવામાં અને સાથે રહેવામાં ઘણો જ ફેર છે. હું તો કલ્પના પણ ન કરી શકું કે આપણામાંથી કોઈ અલગ છાપરાં નીચે રહેતું હોય અને તમે કબૂલ ન કરો તોય આ બધું લગભગ તમારા કારણે જ થયું એ હકીકત છે. તમે જ ઉષાને વધારે પડતું મહત્વ આપી દીધું. તમે તો ગર્વ લેતા હતા દીકરા અને વહુ ઉપર. આદર્શ વહુ-દીકરો ગણતા હતા બેઉને ! એનું જ આ પરિણામ. એ લોકોની ઈચ્છાને કારણે તમે નોકરી છોડી આઠસો કિલોમીટર દૂર અહીં આવ્યા. વતનમાં રહેવાનું તો એક બહાનું હતું, પણ બાકી તો ઉષાની પોતાના માવતર નજીક રહેવાની ઈચ્છાને કારણે......